CPF ส่งอาหารจากใจ สู้ภัยน้ำท่วมพื้นที่สระบุรี-อ่างทอง
CP-CPF เดินหน้ามอบวัตถุดิบอาหาร และน้ำดื่มซีพี เสริมเสบียงเพื่อช่วยเหลือชาวสระบุรีและอ่างทอง ภายใต้โครงการ "CPF ส่งอาหารจากใจ สู้ภัยน้ำท่วม"
CPF เดินหน้ามอบวัตถุดิบอาหาร และน้ำดื่มซีพี เสริมเสบียงเพื่อช่วยเหลือชาวสระบุรีและอ่างทอง ภายใต้โครงการ "CPF ส่งอาหารจากใจ สู้ภัยน้ำท่วม"
11 ต.ค. 2564

บริษัท เจริญโภคภัณฑ์อาหาร จำกัด (มหาชน) หรือ CPF ยังคงห่วงใยพี่น้องคนไทยลงพื้นที่ให้ความช่วยเหลืออย่างต่อเนื่อง จากสถานการณ์ของอิทธิพลพายุเตี้ยนหมู่ ที่ยังส่งผลให้ประชาชนต้องประสบปัญหาอุทกภัยในหลายพื้นที่อย่างต่อเนื่อง ทั้งจังหวัดพิษณุโลก เพชรบูรณ์ นครสวรรค์ อ่างทอง พระนครศรีอยุธยา สระบุรี นครราชสีมา ชัยภูมิ และขอนแก่น
โดยล่าสุด CPF นำวัตถุดิบอาหาร และน้ำดื่มซีพี เสริมเสบียงเพื่อช่วยเหลือชาวสระบุรีและอ่างทอง ภายใต้โครงการ “CPF ส่งอาหารจากใจ สู้ภัยน้ำท่วม”
ด้านนายวุฒิ สมานวงศ์ พาทีมงานซีพี-ซีพีเอฟจิตอาสาจังหวัดสระบุรี มอบไข่ไก่จำนวน 3,000 ฟอง เพื่อสนับสนุนโรงครัว ณ สำนักงานเทศบาลตำบลท่าลาน อำเภอบ้านหมอ จังหวัดสระบุรี ในการประกอบอาหารสำหรับแจกจ่ายให้กับประชาชนที่ได้รับความเดือดร้อนจากอุทกภัยในเขตพื้นที่เทศบาลตำบลท่าลาน โดยมีนางสาวนิรมล ทิมพิทักษ์ นายกเทศมนตรีตำบลท่าลาน เป็นผู้รับมอบ
ขณะที่ นายภัทรพงษ์ มงคล และ นายจักกริช ยะทา นำชาวซีพี-ซีพีเอฟจิตอาสา บุกไปยังกองสาธารณสุขเทศบาลเมืองอ่างทอง เพื่อมอบ เนื้อสุกร ไข่ไก่สด และน้ำดื่มซีพี เพื่อใช้เป็นวัตถุดิบอาหารสนับสนุนโรงครัว เลี้ยงอาหารผู้ปฏิบัติหน้าที่ช่วยเหลือและป้องกันน้ำท่วมเทศบาลเมืองอ่างทอง ในภารกิจช่วยเหลือชาวเทศบาลเมืองอ่างทอง โดยมี นางรุ่งทิวา มากอิ่ม ผู้อำนวยการกองสาธารณสุขและสิ่งแวดล้อม เป็นตัวแทนเทศบาลเมืองอ่างทอง เป็นผู้รับมอบ